VELKOMMEN TILBAKE
Alle ble like sjokkerte over at Jill Dando ble drept
utenfor sin egen dør.
Tror du at du kan se fram til en ny fase i livet?
Jill var en veldig positiv person,
og ville ønsket at vi gjorde noe positivt.
Det hadde gått et helt år siden Jill ble skutt,
og ingen var anholdt for drapet.
Hvordan går det med deg nå? Tiden leger alle sår.
Mange har gitt meg enorm støtte.
Hun var Storbritannias kjæreste.
Det var utrolig at det ikke fant
den som drepte Jill Dando.
Og jeg var opptatt med å gjøre meg klar til et bønnemøte.
God morgen. Overskriftene:
Mannen i varetekt hos Scotland Yard for mistanke om drapet
på BBC-vert Jill Dando…
Jeg hørte på nyhetene at noen var arrestert.
…som bor en snau kilometer unna Dandos hjem.
Og jeg tenkte at det var flott. Endelig
skulle noen for retten for drapet på Jill.
Politiet har tatt beslag i eiendeler fra huset hans.
Så sa nyhetsoppleseren at navnet var…
…Barry Bulsara.
Jeg ble lamslått.
Jeg tenkte: Nei, det kan ikke være samme Barry Bulsara.
Dette er total galskap.
Det var broren min.
Kunne han ha gjort det?
HVEM DREPTE JILL DANDO?
I dag kunngjorde Scotland Yard at en mann var arrestert
for mistanke om drapet på Jill Dando.
POLITISTASJON
Scotland Yard har ikke bekreftet mannens identitet.
HAMMERSMITH POLITISTASJON
Det var et stort skritt å arrestere mannen
mistenkt eller anklaget for å ha drept Jill.
Det er 27.
Jeg skrev i loggen: "Jeg frykter det var den syke mannen, den ensomme…
…den forblindede, psykopaten,
den forstyrrede eller besatte som var ansvarlig."
Barry George passet i den kategorien.
Drapet på Jill Dando var en av
de største drapssakene…
ETTERFORSKNINGSLEDER
…utført av London-politiet.
4000 personer hadde blitt intervjuet eller avhørt på en eller annen måte.
Så jeg var bare fokusert på å gjøre det riktig.
AVHØR AV BARRY GEORGE DAG 1
Er du enig i at du eide et våpen?
En kopi.
Så du eide en våpenkopi?
Ja.
Det interessante var at han faktisk svarte
under avhøret.
Ikke et våpen. En våpenkopi.
De fleste som blir avhørt for drap svarer ikke på noen spørsmål.
Jeg skal bare stille deg noen få spørsmål, Barry.
Jeg vil at du skal prøve å huske
hvordan det var da du ble anholdt og arrestert.
Politiet ville snakke med meg,
jeg vet ikke om hva,
for jeg hadde ikke begått noen forbrytelse.
Visste du hvem Jill Dando var?
Hadde aldri møtt henne i mitt liv. Visste ikke hvem hun var.
Politiet grillet meg om det om og om igjen.
Men jeg visste virkelig ikke hvem hun var.
Har du noen gang kjøpt en G145, 8-mm automatpistol?
Nei.
-Har du noen gang eid en slik? -Nei.
-Har du håndtert en slik? -Nei.
-Har du avfyrt en slik noen gang? -Nei.
Vi visste at han løy.
Vi hadde et bilde av George som holdt denne pistolen,
som var den typen skytevåpen som angivelig drepte Jill Dando.
Kjenner du igjen personen på bildet?
Det er ikke meg på bildet.
Hvem tror du det er?
Hvem som helst.
Det er et bilde av deg, Mr. George.
God aften. Politiet som jakter på morderen
av TV-vert Jill Dando har hatt en mann i varetekt hele dagen…
For mistanke om mord i forbindelse med fjorårets drap
på den populære TV-personligheten Jill Dando.
Historien om Barry Georges arrestasjon var antakelig like stor…
TIDLIGERE KRIMREPORTER
…som historien om drapet på Jill Dando.
De jeg jobbet for ville vite alt.
Hvem er fyren, fra vugge til grav? Hver eneste detalj.
Jeg begynte å jobbe med kontaktene mine.
Jeg fant omsider en kilde
høyere oppe i kommandokjeden.
Han sa at fyren het Barry Bulsara.
Barry Bulsara? Var han i slekt med Freddie Mercury?
Jeg visste at hans ekte navn var Bulsara, et veldig uvanlig etternavn.
Og jeg tenkte: Det kan ikke være tilfeldig.
Den kriminaltekniske undersøkelsen av mistenktes hjem og eiendeler
fortsetter antakelig utover dagen.
Det var i alle aviser og nyhetskanaler.
Politiet her sier dette er et stort gjennombrudd
i en 13 måneder lang etterforskning.
Telefonen ringte ustanselig. Alle journalister…
JILLS AGENT
…ville ha et sitat.
Politiet avhører fortsatt en mann i London nå.
Og det var åpenbart at det var årets største hendelse.
Etter 24 timer kunne de be om forlengelse
for å fortsette avhøret.
Svaret fra Freddie Mercurys representant
var at han ikke har en fetter Barry
og ikke aner hvem fyren er.
Sangerens familie benekter noen forbindelse.
Så jeg sa: "Hva sier vi, da?"
"Er denne fyren en slags fantast?" Og han sa: "For å si det sånn,
så er han ikke helt med."
CORK I IRLAND
Jeg var lettet over at…
BARRY GEORGES SØSTER
…ingen visste at etternavnet var George.
Vi er bare en vanlig familie.
Slike ting skjer ikke med vanlige familier.
Jeg trodde alt ville falle fra hverandre,
og at vi aldri trengte å fortelle noen at dette hendte oss.
Jeg trodde det var en feil.
De ville snart innse at de hadde feil fyr og slippe ham løs.
AVHØR AV BARRY GEORGE DAG 2
Det er viktig å gi alle sjansen til å være uskyldig
og la dem bevise det,
for hvis ikke, rakner det fort for dem.
-Forteller du løgner, Mr. George? -Nei.
-Er du Freddie Mercurys fetter? -Nei.
Har du sagt at du er Freddie Mercurys fetter?
Ja.
-Er det en løgn, Mr. George? -Ja.
Det gikk fra vondt til verre.
Jeg tenkte at de prøvde å lure meg i en felle
og bruke meg som syndebukk. Så enkelt.
Hva er din interesse for Jill Dando?
Jeg har ingen interesse for Jill Dando.
Jeg visste ikke hvem hun var.
Vet du hvem Jill Dando var?
Før hun døde, ante jeg det ikke.
Barry Georges fastholdt at han ikke kjente Jill Dando,
at han ikke hadde hørt om henne, men det var løgn.
Vi fant bilder av TV-verter hos ham, bare kvinnelige.
JEG FANT KJÆRLIGHET PÅ JOBB
Folk liker kjendiser.
De er autografjegere eller går på settene.
Men Barry Georges interesse virket som den var privat og nesten hemmelig.
Barry George visste om Jill Dando.
Det var frustrerende og vanskelig.
Til tross for all informasjonen vi fant i etterretningen,
var det ingenting der på den tiden
vi kunne tiltale George for drapet på Jill Dando med.
Vi hadde maksimalt 96 timer i varetekt.
Så måtte han enten bli siktet eller løslatt.
Publikum som ser på programmer som CSI
vil ha den rykende revolveren. De vil ha harde bevis
som i virkeligheten ikke alltid finnes i saker.
ANSVARLIG FOR BEVIS
Etterforskning handler om metodologi og prosess.
RILLET IKKE-RILLET
Jeg gikk tilbake til krimtekniske bevis.
Jeg gjennomsøkte hjemmeadressen hans. Vi fant en frakk.
Frakken i trekvart lengde som lignet
den vitner hadde beskrevet på skytteren.
Den ble fotografert på laboratoriet og sendt til krimteknisk analyse.
Frakken som ble brukt som bevis, var angivelig
en svart kasjmirfrakk, akkurat som denne.
Og om jeg var gjerningsmannen, ville det vært spor av kasjmir og ull.
Tusenvis av fiber.
Krimteknisk materiale forringes raskt.
Så eventuelle blodspor,
fiber eller kruttslam ville være minimale,
fordi vi lå et år i bakkant.
Hvis vi ikke fant direkte bevis
som kunne knytte George til åstedet,
måtte vi slippe ham fri.
Så fikk vi rapporten.
Laboratoriet hadde funnet én enkelt partikkel med kruttslam
inni lommen på frakken av trekvart lengde.
George hadde vært nær avfyrt kruttslam.
Og av alle typer den kunne vært,
var partikkelen av samme type som den på åstedet.
Dette endret etterforskningen dramatisk.
Hvordan forklarer du kruttslammet i jakkelommen din, Mr. George?
Lommen på jakken du hadde på deg
den dagen Jill Dando ble drept.
Kan ikke forklare.
Jeg vet ikke.
Det var da advokaten hans rådet ham til å ikke si mer.
Vi hadde nok bevis nå.
Og han ble siktet for drapet på Jill Dando.
Etter fire dager med avhør på Hammersmith politistasjon
i Vest-London, ble den såkalte Barry Bulsara siktet for drap
under sitt opprinnelige navn, Barry Michael George.
Etterforskningsleder Hamish Campbell
forlot politistasjonen uten å kommentere.
Bulsara ble kjørt til et fengsel i Sør-London.
I kveld tilbringer Barry Bulsara sin første natt i fengsel etter siktelsen
for drapet på Jill Dando.
Jeg var i et varemagasin i Cork
da jeg ble oppringt av Barrys advokat.
Jeg trodde hun ringte for å si at de hadde sluppet ham løs.
Men det var ikke det hun sa.
Hun sa: "Jeg er veldig lei for det.
Jeg er nødt til å fortelle at de sikter ham."
Så sa hun at de fant en partikkel med kruttslam i frakken hans.
Og i det øyeblikket lurte jeg på om han kunne ha gjort det.
BELMARSH-FENGSELET
Jeg tilbrakte 32 år i fengsel, og sonet i Belmarsh.
Jeg kjente en journalist som jobbet for bladet Punch.
Han ringte meg en dag og sa at Barry George var arrestert
og satt i varetekt for et høyprofilert henrettelsesdrap.
"Kunne jeg få et personlig intervju?"
Så jeg svarte ja.
Jeg la ned telefonen og gikk bort til en vennlig vakt.
Sa jeg hørte Barry George var her. Han sa at han var på sykehuset.
Så jeg gikk til cella, og en halvtime senere lot jeg som jeg fikk hjerteinfarkt.
Så jeg ble kjørt til Belmarsh sykehus,
og der så jeg ham fra avisbildene.
Prøvde å innlede en samtale med ham.
Jeg kunne selvsagt ikke skrive noe,
for jeg var der for mistanke om hjerteinfarkt,
så penn og notatbok ville vært mistenkelig.
Først spurte jeg hva han het.
Han sa Barry.
Så spurte jeg om han likte våpen.
Han så lenge på meg og sa at han likte Guns N'Roses.
Og jeg husker jeg tenkte at han måtte være dopet,
for han snakket så langsomt.
Og jeg ville ha min saftige historie.
"Ja, jeg drepte Jill Dando." Det skulle være skupet mitt.
"Begikk du drapet?"
Han sa nei.
Og jeg sa: "Vet du hvem som ble drept?" Han sa: "Ja, Jill Dando."
Da så jeg på ham og tenkte
at noe ikke helt stemte med ham.
Jeg sendte intervjuet og sa jeg hadde snakket med ham.
Han er ikke i stand til å begå et kaldblodig drap i fullt dagslys
og så ikke snakke om det på et år.
Ikke tale om at han kunne holde på den hemmeligheten.
Å se Barry bak den fryktelige plastskjermen
var helt grusomt.
Han så så sårbar ut og vi kunne ikke ta på hverandre,
men han la hånden på glasset og jeg på den andre siden.
Han så meg rett i øynene og sa: "Jeg gjorde det ikke."
Og jeg tenkte at det var nok for meg.
Jeg sa bare: "Vi skal kjempe mot dette."
Vi måtte bare få den aller beste advokathjelpen.
Michael Mansfield, tagning ni.
SKRANKEADVOKAT
Det hadde vært nyttig om du nevnte
noen av de store sakene du har jobbet med.
Hvor lang tid har du?
Det var alvorlige voldshendelser av senior- og juniorbetjenter…
Michael Mansfield er en høyprofilert skrankeadvokat.
Han har blant annet representert Birmingham Six.
Guildford Four, Tottenham Three og Cardiff Five.
Bloody Sunday i Nord-Irland. Hillsborough.
En full evaluering av saken og det som foregikk
er ikke helt avdekket ennå.
Mohamed Al-Fayed og Diana, det var temmelig stort.
En rekke saker fra det svarte samfunnet,
og så kulminerte det med Lawrence-saken.
Da jeg møtte Barry, tok det en stund å innlede,
som det ofte gjør, en tilknytning.
Jeg skjønte ikke hvor alvorlig
tankegangen hans var.
Han svarte ikke slik folk vanligvis gjorde.
Min bekymring var da at politiet lot saken gjennomsyres av teorien
om en ensom ulv.
Hva var saken mot ham?
Han var en underlig karakter, besatt av kvinner,
men ikke spesielt Jill Dando.
Han var interessert i skytevåpen.
Og alt det genererte en ubestridelig teori
om at han var den skyldige.
Det stemte ikke.
Om jeg var politibetjent, ville jeg grepet det an annerledes.
Nesten alle åsteder inneholder svaret.
Jeg syklet dit for å ta en titt.
Framhagen er liten.
Det tar fire, fem skritt til porten.
Fra hun låste bilen
og gikk til døra, er det bare snakk om meter.
Det kan ikke ha vært en ensom ulv.
Det må ha vært noen med innsideinformasjon.
Å sette Barry George i rollen som bøddel
fungerer ikke.
Han måtte hatt en ladet pistol klar
og sittet på huk i hagen så hun ikke kunne se ham.
Han måtte ha vært der i timevis.
Rimer ikke.
Jeg innså at dette var et justismord.
Og så kommer en følelse av tristhet, eller mer raseri.
Jeg ville gjøre noe med det.
Jeg måtte spørre meg selv om det var riktig.
Var det rettferdig? Er han i stand til å forstå rettergangen?
Så jeg ba om at han ble undersøkt av psykologer,
for å få en slags evaluering.
Jeg hørte at det juridiske teamet hadde store vansker med Barry George.
Michael Mansfield mente at noe ikke stemte…
KLINISK OG KRIMTEKNISK PSYKOLOG
…og at han måtte testes.
Jeg satt på toget og tenkte på hvordan personen ville være,
for det var overalt i media
om dette monsteret som "drepte" Jill Dando.
Men da jeg kom, var han bare så ulykkelig
og kaotisk.
Det var ekstremt. Alt kom på én gang.
Det føles som et skred av ord traff meg.
De hadde gjort ditt og datt.
Intellektet hans fant jeg ut var helt på grensen,
så ekstremt lavt.
Arbeidsminnet og bearbeidingshastigheten
var faktisk på én prosent.
Så 99 % av folk vil yte bedre enn ham.
HAN HETER BARRY BULSARA
Alle avisene gransket bakgrunnen hans.
BARRY GEORGES FANTASILIV
Og det vi fant, var svært fargerikt.
JOURNALIST OG KRINGKASTER
Det ble raskt tydelig at Barry George hadde bygget opp
et slags fantasiliv.
UTGA SEG SOM FREDDIE MERCURYS FETTER
På 80-tallet hadde han blitt bøtelagt for å leke politibetjent.
Han sa til kvinner at han var i Luftforsvaret, så Spesialstyrken,
mens han faktisk bare hadde blitt avvist fra Heimevernet.
Er du en galning?
Nei.
Så dukket denne filmen opp.
Nå kalte han seg plutselig Steve Majors
og gjorde et stunt hvor han skulle hoppe over
fire toetasjes busser på rulleskøyter.
Så du har faktisk aldri gjort noe slikt før?
Aldri i verden. Det har aldri blitt gjort.
Har du øvd på en mini-rampe?
Nei, slett ikke.
Jeg tror han fikk ryggraden ut av ledd og knakk lårbeinet,
og man tenker: Første grads fantast.
Men kunne man gå fra det til dette er mannen
som gikk bort til Jill Dando og skjøt henne i hodet med kaldt blod?
Sakens kjerne har to dimensjoner.
Den ene er en synder,
og den andre er bevis.
Ballistikken, nemlig hylsen fra kula.
Den hadde blitt tilpasset.
Krympingen av hylsen er sjelden.
Noen hadde skrevet til politiet og tilbudt hjelp,
fordi vedkommende var kjent med slik ammunisjon.
"Jeg tjente i Øst-Europa, på Balkan,
og krymping er en karakteristikk."
Så da må man spørre seg hvor det fører hen? Til Serbia.
Det var en serbisk forbindelse.
På den dørterskelen.
Og det hadde skjedd før.
BEOGRAD
Tidligere i april, den måneden da Jill Dando ble drept,
ble en annen journalist også myrdet
utenfor sitt hjem i Beograd. Omlag 11 dager før, tror jeg.
Vinklingen med serbisk innblanding i drapet ble avvist.
Det er ingen kobling mellom noen av disse mer spekulative teoriene
som vi har…
Jeg vil ikke være frekk,
men jeg tror ikke politiet tok det på alvor,
for det har ikke vært noen seriøs etterforskning av Serbia-forbindelsen.
Drapet hadde alle kjennetegn på en organisert henrettelse,
som etter min mening pekte langt vekk fra Barry George.
Blir jeg revet med?
En stor del av etterforskningen var å prøve å følge opp
noen av kvinnene på bildene.
De ufremkalte filmene.
Hvis de var til meg, hvorfor fremkalte jeg dem ikke?
For det var mengder av dem.
De sa jeg hadde…
Hva var ordet? Stalket folk.
Men når jeg snakket med folk
og følte at de var ubekvemme med det,
ville jeg gått min vei.
Mens tiden gikk og rettssaken nærmet seg,
kom andre detaljer fram i lyset.
Den urovekkende atferden økte.
Vi hadde gått fra en harmløst, snål fantast
til noe mye mer alvorlig.
KRIMINELL AKTIVITET
Det var arrestasjoner for voldtektsforsøk og seksuell trakassering.
Så fant vi selvsagt dette andre beviset.
Han var besatt av prinsesse Diana,
og hadde blitt tatt utenfor Kensington Palace
med en taukveil i kamuflasjeklær og en 30 centimeter lang jaktkniv.
På den tiden mente politiet det var harmløst,
noe jeg synes er forbløffende.
Det var ikke normal atferd.
Så dette ble en ny del av puslespillet for mediene,
og økte muligheten for at han var involvert.
I mai i fjor arresterte politiet Barry Michael George.
Rettssaken, som begynner i Old Bailey i dag,
forventes å vare i minst seks uker. Han nekter for drapet.
Jeg var rettskorrespondent for London Evening Standard.
Det var en desperat hunger etter informasjon…
TIDLIGERE RETTSKORRESPONDENT
…som måtte stilles i rettssaken.
Veien utenfor Old Bailey var full av TV-crew.
Det stoppet trafikken. Det var en enorm mediebegivenhet.
To år og åtte dager etter drapet på Jill Dando
kom hennes forlovede Alan Farthing til Old Bailey.
Sammen med ham var Jills bror Nigel og andre medlemmer av Dando-familien.
Fra tiltaltes familie kom Michelle Diskin, Barry Georges søster.
George blir forsvart av Michael Mansfield.
Det var første gang vi så Barry George siden han ble arrestert,
og det var stort i seg selv, for alle ville se
ham som var anklaget for å ha drept Jill Dando.
Jeg fikk sitte ganske nær Barry.
Han så helt fortapt ut.
Da påtalemakten begynte å legge fram saken,
fikk vi flere detaljer
om nøyaktig hva tiltalen mot Barry George omhandlet.
De første ukene av rettssaken hørte vi
at et vitne på Gowan Avenue muligens hadde sett Barry George
på den veien klokka 07.30.
Susan Mayes sa til retten at hun var helt sikker på at hun hadde sett tiltalte
nær huset til Jill Dando.
Ms. Mayes sa til retten at mannen
virket nervøs og prøvde å skjule ansiktet.
Vi hørte også at Barry George hadde prøvd
å spore sine egne skritt den morgenen.
Samme dag hadde George besøkt det lokale rådgivningssenteret HAFAD.
To dager senere gikk han tilbake og prøvde å etablere når han var der.
Etter påtalemaktens syn prøvde han å skape et falskt alibi.
Og så var det selvsagt partikkelen med kruttslam
som ble funnet i frakkelommen,
som påtalemakten hevdet betydde at han var nær et avfyrt våpen.
I politiavhørene kunne ikke George forklare
hvorfor partikkelen var i lomma hans,
og juryen fikk høre at det var et fellende bevis.
Påtalemakten påsto at jeg la henne i bakken
og satte en pistol til hodet hennes.
Men hvis jeg hadde dyttet henne ned, tror du…
-Kan du være prøvekanin? -Ja.
Hvis jeg hadde dyttet deg ned
-og du er vendt mot døren… -Ja.
-Setter nøkkelen i låsen. -Ja.
Hvis jeg hadde dyttet deg ned, og det ble påstått
-at jeg dyttet deg med venstre hånd… -Ja.
…da ville det vært mye blod og kruttslam på gjerningsmannen.
De fant én partikkel.
Saken avsluttet.
Vi kom til påtalemaktens avslutning,
og innså at det var alt de hadde.
Partikkelen med kruttslam var kronbeviset,
men alt det andre,
selv om noe av det var ubehagelig, var faktisk bare indisier.
Da påtalemakten var ferdige, var spørsmålet om det var nok.
Det er en leveregel hos Scotland Yard
at før du faktisk har blitt kryssforhørt av Michael Mansfield
om innholdet i notatboken din,
har du ikke fortjent stripene dine som politibetjent.
Ja, det var en viss nervøsitet,
for Mr. Mansfield er ikke en du kan lure
eller unngå å svare.
Michael Mansfield sa en gang
at når han kryssforhører en politibetjent i retten,
tenker han at betjenten lyver.
Så det store øyeblikket kom da Michael Mansfield
skulle kryssforhøre Hamish Campbell.
Det var en kamp om viljestyrke i rettssalen.
Dere fant en partikkel med kruttslam,
men det virker jo den andre veien.
Mangelen på partikler noen andre steder,
i leiligheten, det er viktig.
George hadde vært nær avfyrt kruttslam, tennladning,
men nektet å ha avfyrt et våpen på mange år.
Det fantes ingen bevis for at han hadde eid et våpen
som kunne vært brukt i saken.
Besittelsen av våpenet, registreringskort,
bladene og pistolhylsteret.
Hvis den serbiske forbindelsen hadde vært grundig undersøkt…
Vi etterforsket den serbiske vinklingen ved å spørre sikkerhetstjenestene,
men det finnes ingen bevis som antyder
at serberne eller NATO-konflikten var involvert.
Hva var beviset for besettelsen med Jill Dando?
Han gikk bort til kvinner og snakket med dem
og lot som han var Freddie Mercurys fetter,
men det gjør ham ikke til en morder.
Barry George var fullstendig i stand til å begå den forbrytelsen.
Barry George drepte ikke Jill Dando.
Forsvarsadvokat Michael Mansfield mente at Crimewatch-verten
kunne ha blitt drept av en leiemorder
eller en serbisk skytter som hevn…
Mr. Mansfield fortalte juryen at det ikke var bevis fra midt på 80-tallet
for at klienten hans hadde eid, brukt
eller kjøpt våpen eller ammunisjon…
Mr. Mansfield påpekte også at politiet ikke hadde funnet
noe krimteknisk bevis på skytevåpen, avfyrt eller ikke, i leiligheten hans.
Jeg var temmelig sikker på at han ikke ville bli dømt,
for det var åpenbart
ut fra bevisene at Barry ikke hadde gjort det.
Dommeren brukte nesten tre dager på å oppsummere bevisbyrden.
Så ble juryen sendt ut for å drøfte.
Dommer Gage ba dem ta seg god tid
og prøve å komme fram til en enstemmig beslutning.
Hver dag ventet vi utenfor retten på dommen.
Vi ble kalt inn igjen i rettssalen.
Vi fikk høre at det var en kjennelse.
Ett medlem av juryen satt på første rad med tårer i øynene,
og det kunne bety en rekke ting.
Juryleder ble bedt om å reise seg.
Faktisk så han på meg.
Han ble spurt om juryen fant Barry George
skyldig eller ikke skyldig i drap.
Og svaret var…
De fant meg skyldig.
Hvordan kunne de dømme meg?
Jeg så på Barry.
Og ansiktsuttrykket hans.
Han så helt fjern ut.
Og så brøt helvetet ut.
Sent i ettermiddag på Old Bailey ble Barry George kjent skyldig
for drapet på Jill Dando.
Dommeren sa til Barry George at han hadde tatt fra Ms. Dandos forlovede, familie,
venner og offentligheten en høyt elsket og populær personlighet.
DRAPSDOM
En kvinnehatende ensom ulv er dømt til fengsel på livstid…
Avslutter en sak som sjokkerte landet i 1999.
Du er uforutsigbar og farlig, og blir antakelig værende slik en stund.
Det kan kun bli én dom: fengsel på livstid.
Mens Barry George begynner å sone for drapet,
lurer folk på hva som skjedde da en relativt harmløs eksentriker
ble en forbløffende kaldblodig morder.
SKYLDIG JILL DANDO-MORDER FÅR LIVSTID
Barry George, som hadde ønsket berømmelse hele livet,
ble plutselig Storbritannias mest berømte,
en berømmelse han nok ikke ønsket, men så absolutt fikk.
Det påvirket meg sterkt, for jeg mente vi hadde gjort alt.
Vi hadde virkelig demonstrert en svært svak, nesten ikke-eksisterende sak.
Jeg tenkte: "Hva har jeg gjort? Har jeg rett eller tar jeg feil?"
Jeg tviler ikke, og hvis folk leser opplysningene
og forstår alle fakta, tror jeg de, som juryen,
ville vært forsikret om at Barry George drepte Ms. Dando.
Skyldig-kjennelsen ble sett på som en suksess.
På vegne av Jills familie vil jeg bare si
at jeg åpenbart er lettet over dagens dom.
Disse to årene
har vært svært vanskelige for dem som sto Jill nærmest.
Men vi har fått styrke av de enorme mengdene godvilje
fra folk over hele landet som Jill betydde så mye for.
Fortell hva du følte da.
Nei, jeg svarer ikke på det.
På grunn av det som skjedde etterpå.
IRLAND
Jeg bor i Irland nå.
Det er stille her.
Du blir behandlet som skabb i London, men ikke her.
-Et øyeblikk. -Ja.
-Forfriskningspause. -Forfriskning.
Jeg satt inne i åtte år.
Jeg visste med meg selv at jeg ikke hadde gjort det de sa.
Jeg tok det skritt for skritt.
Jeg holdt bare øyne og ører åpne
og håpet jeg fikk høre…
…noe bra.
Og det skjedde.
Jeg heter Raphael Rowe.
Jeg er undersøkende journalist.
Et par år etter Barry George ble dømt…
UNDERSØKENDE JOURNALIST
…kontaktet søsteren meg.
Hun spurte om jeg kunne
belyse det faktum at broren var uskyldig dømt.
Jeg jobbet hos BBCs Panorama da,
men da jeg var 20
ble jeg uskyldig dømt for drap og en rekke ran.
Jeg tilbrakte de neste 12 årene i høysikkerhetsfengsler.
Jeg har ventet lenge på dette.
Den eneste grunnen til at jeg står her nå, er søsteren min…
Og Michelle var overbevisende.
Hun hørtes ut som søsteren min
da hun ba om at broren måtte hjelpes.
Det grep meg.
Jeg har ikke begått denne forbrytelsen.
Jeg fortjener ikke å være her.
Da jeg snakket med Barry George,
klarte han å si at han var uskyldig,
men egentlig ikke hvorfor.
Så du drepte ikke Jill Dando?
Selvsagt ikke.
Så jeg ville prøve å finne ut
om han snakket sant.
Jeg gjorde det jeg kan best,
nemlig å lese alt fra alle avhør,
for å se etter noe inkonsekvent.
Og jeg ble sjokkert av det jeg fant.
Det eneste beviset som angivelig knyttet ham
til drapet, var kruttslammet.
Tilknytningen var der, juryen hørte det og kjente ham skyldig.
Hvorfor skulle det ellers vært der?
Så jeg dro til USA og endte opp med å snakke med FBI i Boston,
som begynte å betvile troverdigheten til kruttslam-partikler,
fordi det ikke lenger ble satt lit til
i saker i USA, på grunn av mulig kontaminering.
Så jeg spurte en ballistikk-ekspert:
"Var det fra våpenet som drepte Jill Dando? Var det et skudd?"
Hvis denne partikkelen ble funnet i en taxi,
ville ingen tenkt på kruttslam.
Han undergrov fullstendig forskningen
som var kronbeviset i rettssaken.
På slutten av undersøkelsene mine ble funnene presentert
for gjenopptakelseskomiteen,
og det førte til en ny rapport
om at dette ballistikk-beviset ikke kunne brukes som bevis
for skyld eller uskyld, og ikke lenger kunne settes lit til.
Det var da retten avviste skyldspørsmålet
på grunnlag av ny forståelse av kruttslam-beviset.
Så det måtte bli ny rettssak.
Det var som déjà vu.
Michelle kom fra Irland etter å ha ventet i årevis på
at beviset skulle revurderes.
I dag håper vi igjen på rettferdighet for Barry. Takk.
Dommeren ba om kjennelsen.
Og han sa: "Ikke skyldig."
For første gang på alle disse årene
viste jeg følelser.
Vi reiste oss og jublet. Glede.
Etter dommen sa påtalemakten
at Mr. George nå skal anses som en uskyldig mann.
Jeg prøvde fortsatt å forstå det.
Barry George drar fra Old Bailey
som en fri mann for første gang på åtte år.
Jeg var glad for å være ute derfra.
Beskyldningene hadde haglet mot meg hele tiden
uten stopp.
Hva annet skulle jeg føle?
Barry George forlot retten fra baksiden.
Han ble stuet inn i en bil og så helt utslitt ut, men veldig lettet.
Søsteren min er min klippe.
Ikke si at jeg sa det.
Det første jeg vil si, er at vi er skuffet over dagens dom,
men særlig skuffet på vegne av Jills familie og venner.
Burde han ha blitt kjent skyldig?
Vi aksepterer og respekterer kjennelsen.
Jeg mente skyldskjennelsen i 2001 var riktig.
Vi skal evaluere dagens dom
og vurdere hva neste skritt blir.
Tusen takk.
Er dette en stor ydmykelse for politiet?
Tusen takk.
Barry George er frikjent i kveld.
Men spørsmålet gjenstår:
Hvis ikke han drepte Jill Dando, hvem gjorde det?
24 ÅR ETTER DRAPET
Det er veldig interessant at etter frikjennelsen av ham
har det ikke vært seriøs etterforskning av drapet på Jill Dando.
Jeg tror politiet mente at saken var avsluttet.
Det har vært i nyhetene eller kommentert og rapportert
hvert år i 23 år.
Jeg tror folk liker et mysterium.
Men jeg mener det slett ikke er det.
Hvis jeg spør om du drepte Jill Dando, hva sier du?
Bare nei.
Det gjør meg så sint at de tok åtte år av livet mitt fra meg.
De forfulgte meg rett og slett.
Tror du Barry George drepte Jill Dando?
Jeg trodde det.
Men tror du det nå?
Jeg har nok ikke endret mening.
Hvis noen dere intervjuer i denne dokumentaren
sier at Barry George gjorde det,
tror jeg de trenger hjelp.
De kastet bort alle ressursene på denne ene fyren,
mens den ekte gjerningsmannen er fri
og spiser middag et sted. Det er latterlig.
Barry George ble frikjent av en jury, og det er tegn på uskyld.
Og som politiet sier, ser vi ikke etter noen andre. Vi hadde rett.
Beklager, saken burde fortsatt være åpen.
De burde lete.
Offentligheten vet også at saken ikke er løst.
Så det er naturlig at de vil undersøke den selv.
HVEM DREPTE JILL DANDO?
GOOGLE-SØK
HVEM DREPTE JILL DANDO?
Det som skjedde den morgenen er fortsatt et uløst mysterium,
og morderen er aldri stilt for retten.
Det har vært en rekke historier
om at dette kanskje hadde noe med Jill å gjøre.
Kanskje det hadde noe med Jill å gjøre.
Stor historie én dag, så blir den borte.
Jeg trekker bare på skuldrene av dem.
De har ikke bein å stå på.
De er i overskriftene et døgn, så blir de glemt.
PÅ NIPPET TIL Å AVSLØRE…
Teoriene som har oppstått…
JILL SA DE VAR STORE NAVN
JILL FIKK DØDSTRUSLER
…i løpet av årene om at Jill Dando undersøkte noe
som kan ha vært en av grunnene til at noen ville bli kvitt henne,
tror jeg bare ikke på.
DREPT VED EN FEIL?
Ville ikke gjort det alene,
og det ville gjort dem som overlevde angrepet
enda mer bestemt på å avdekke hva den hemmelige undersøkelsen var.
Du hører om forferdelige folk i verden som gjør grusomme ting,
og det er det som bekymrer meg: Mentaliteten til enkelte
som kan gjøre slike fæle ting.
Aner du hvem som var ansvarlig?
Jeg vil ikke snakke om det, for min egen sikkerhet.
Men det går rykter i forbryterverdenen om hvem,
for å si det sånn.
Og det er ikke den dere tror, og det er ikke Barry George.
Det var et leiemord.
Kan du gi innsikt i hvorfor?
Nei, hvis jeg sier hvorfor, vet du hvem det er. Så nei.
Hvilket råd har du for oss gryende journalister?
Da jeg jobbet i lokalavisen dro jeg på bystyremøter
og intervjuet gullbryllupspar.
Du lærer hvordan ekte folk egentlig er.
Jeg tror det å være en god journalist handler om å gå under huden på folk.
Som journalist plager uløste saker deg.
Å sitte her 24 år etter og si
at vi fremdeles ikke vet hvem som drepte Jill Dando
er forbløffende.
Crimewatch får resultater. Du går på lufta, og ti minutter senere
ringer telefonene og folk har alle slags forslag.
I 20 år har folk kommet bort til meg
og spurt om det jeg svarer på nå.
Og det er greit for meg.
Jeg tror og håper også at vi en dag får svaret.
At nye bevis kommer fram. Det håper jeg.
Men vi må bare vente
til den dagen politiet sier:
Nå har vi nok bevis til å ta Jills morder.
Blir du noen gang bekymret for det du ser på Crimewatch?
Ja, men forbrytelsene vi viser, er så sjeldne.
Det er ikke noe du støter på på gata
og tenker at skal skje deg.
Tekst: Gry Viola Impelluso